Dominus ac Salvator noster salutem humani generis congaudens et semper in omnibus previdens, hoc munus et genus remedii contulit sua gratuita pietate, ut ex rebus caducis atque infimis mansura et sine fine constans vita possit absque dubio acquiri. Quapropter ego Aschericus, sacerdos, hanc vitam inmarcescibilem cupiens totis viribus promereri, dono Deo et sanctis apostolis ejus, Petro, et Paulo Cluniacensis cenobii, cui donnus Maiolus, abbas, preesse videtur, aliquid ex rebus meis quæ sunt in pago Augustidunense, in agro Sidonicense, in villa Chivinonico, mansum videlicet indominicatum, cum vinea et omnibus pertinentiis, scilicet vineis, terris, curtiferis, pratis, silvis, aquis aquarumque decursibus, et omnia quæ in ipsa villa visus sum habere, quesitum atque nundum acquisitum, pro animæ meæ ac patris mei seu matris meæ remedio. Terminatur vero a mane vinea Ainardi atque Odoni, a medio autem die vinea Emme ac Walterii, a sero via publica, a cercio via publica et terra Odoni. Infra istas terminationes, omnia, ut supradiximus, pro animarum nostrarum salute donamus. Si quis vero hanc donationem, quam libenter facimus, calumpniare voluerit, primitus iram Dei omnipotentis atque jam dictis incurrat apostolis, et ne inmunis se evasise credat, auri libras quinque componat. Carta vero ista firma atque inconvulsa omni tempore permaneat. Actum Cluniaco monasterio. S. Ascherici, sacerdotis, qui fieri et firmare rogavit.